На основу Решења стечајног судије Привредног суда у Крагујевцу, 2.Ст.бр.63/2010 од 17.09.2010. године, а у складу са чланoвима 131, 132. и 133. Закона о стечају („*Службени гласник Републике Србије“ број 104/2009*) и Националним стандардом број 5 – Национални стандард о начину и поступку уновчења имовине стечајног дужника („*Службени гласник Републике Србије“ број 13/2010*), стечајни управник Агенција за лиценцирање стечајних управника, стечајног дужника

**Друштво за унутрашњу и спољну трговину „ГОРЊА РЕСАВА” А.Д. у стечају**

 **Деспотовац, ул. Деспота Стефана бр.7**

**ОГЛАШАВА**

**продају имовине јавним надметањем**

|  |  |  |
| --- | --- | --- |
| **Предмет продаје**  | **Почетна цена (дин.)** | **Депозит (дин.)** |
| **Имовинска целина I:** * **посебни физички делови у објекту „УПРАВНА ЗГРАДА“, која се налази у Деспотовцу у ул. Деспота Стефана Лазаревића бр. 7, уписана у лист непокретности број 1314 КО Деспотовац као објекат бр. 1 - зграда трговине на катастарској парцели 2116/2 КО Деспотовац, спратности Пр+1, са правним статусом објекта који има одобрење за градњу и то:**
* **Пословни простор – две просторије трговине у приземљу објекта, улаз бр. 1, број посебног дела 1/1, који је у друштвеној својини стечајног дужника, са обимом удела 1/1, нето површине 37 m2**
* **Пословни простор - девет и више просторија за које није утврђена делатност, на првом спрату, улаз бр. 1, број посебног дела 6/6, који је у друштвеној својини стечајног дужника, са обимом удела 1/1, нето површине 311 m2**
* **помоћна зграда у ул. Деспота Стефана Лазаревића бр. 7, спратности Пр, површине у основи 82,00 m2, од чега се 59 m2 налази на катастарској парцели бр. 2116/1, а 23 m2 на катастарској парцели бр. 2116/3 КО Деспотовац, која није уписана у лист непокретности, изграђена без одобрења за изградњу и која представља ванкњижну својину стечајног дужника**
* **помоћни објекат – шупа испред улаза у котларницу у ул. Деспота Стефана Лазаревића бр. 7, спратности Пр, површине у основи 33 m2 на катастарској парцели бр. 2116/1 КО Деспотовац, који није уписан у лист непокретности и представља ванкњижну својину стечајног дужника**
* **помоћни објекат – надстрешница иза управне зграде у ул. Деспота Стефана Лазаревића бр. 7, спратности Пр, површине у основи 46 м2, од чега се 31 м2 налази на катастарској парцели бр. 2116/1, а 15 м2 на катастарској парцели бр. 2116/3 КО Деспотовац, која није уписана у лист непокретности и представља ванкњижну својину стечајног дужника**
* **заједнички удео у посебном физичком делу пословног простора – једна просторија трговине –ПОДРУМ, означен као посебан део 1/2 у оквиру објекта бр. 1 – зграда трговине на катастарској парцели број 2233/2, улаз бр. 1, уписан у лист непокретности број 2024 КО Деспотовац у ул. Деспота Стефана Лазаревића бр. 73, са правним статусом објекта изграђеног пре доношења прописа о изградњи објеката. Предметни пословни простор је у заједничкој својини стечајног дужника и „Слога“ д.о.о. Деспотовац**
* **Опрема, залихе, ситан инвентар и готова роба по спецификацији у прилогу продајне документације;**
 | **5.794.966,96** | **2.317.986,78** |
| **Имовинска целина II: „Централни магацин“:*** **Грађевински објекти на катастарској парцели бр. 3034/6 КО Деспотовац, у ул. Стевана Синђелића, који су уписани у лист непокретности бр. 1314 КО Деспотовац и то:**
* **Зграда трговине, број зграде 1, спратности Пр, површине у основи 1.002,00 m2, са правним статусом објекта који има одобрење за градњу, у својини стечајног дужника са обимом удела 1/1**
* **Зграда трговине, број зграде 2, спратности Пр, површине у основи 314,00 m2, са правним статусом објекта који има одобрење за градњу, у својини стечајног дужника са обимом удела 1/1**
* **Зграда трговине – метални киоск, број зграде 3, спратности Пр, површине у основи 9 m2, са правним статусом објекта који је изграђен пре доношења прописа о изградњи објекта, који је у својини стечајног дужника са обимом удела 1/1**
* **Зграда трговине (магацин), број зграде 4, спратности Пр, површине у основи 28,00 m2, са правним статусом објекта изграђеног пре доношења прописа о изградњи објекта, који је у својини стечајног дужника са обимом удела 1/1**
* **Портирница површине у основи 7,00 m2, спратности Пр на катастарској парцели бр. 3034/6 КО Деспотовац, која није уписана у лист непокретности, изграђена је без одобрења за изградњу и представља ванкњижну својину стечајног дужника**
* **Опрема, ситан инвентар и готова роба, по спецификацији из продајне документације (канцеларијски намештај, расхладне витрине, ваге, ТА пећи, тезге, рафови, регистар касе, месорезнице, замрзивачи и др.)**

**Напомена: Катастарска парцела бр. 3034/6 КО Деспотовац, укупне површине 00.58.08 ха је уписана у листу непокретности 1314 КО Деспотовац као власништво Републике Србије на којој је као корисник уписано ТП „Горња Ресава“ и иста није предмет продаје**. | **3.111.717,10** | **1.244.686,84** |
| **Имовинска целина III – „Продавница Пањевац“:*** **Пословни простор - Једна просторија трговине, број посебног дела 1/2, површине 102 m2 који се налази у згради бр. 1 – зграда културе на катастарској парцели бр. 2119/1, уписаној у лист непокретности бр. 14 КО Пањевац, са правним статусом објекта који је изграђен без одобрења за изградњу, који је у својини стечајног дужника са обимом удела 1/1**
 | **525.207,00** | **210.082,80** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **30.000,00 динара за имовинску целину** **I, у износу од 20.000,00** **динара за имовинску целину II и у износу од 10.000,00 динара за имовинску целину III.** Профактура се може преузети на адреси ул. Народног Фронта 30/I-7, у Јагодини, сваког радног дана у периоду од **09:00** до **13:00** часова, уз претходну најаву поверенику стечајног управника. Рок за откуп продајне документације је **19.02.2020.** **године**,
2. уплате **депозит** (са позивом на редни број имовинске целине из огласа), на текући рачун стечајног дужника број: **325-9500600027444-71** кодВојвођанске банке А.Д. Нови Сад-Филијала Јагодина или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **19.02.2020.** године). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Теразије 23, Београд, 6. спрат, Београд, најкасније **19.02.2020.** године до 15:00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора рок важења до **27.04.2020. године**.
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10:00 до 13:00 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита а најкасније до **19.02.2020.** године, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **26.02.2020. године** у **11:00 часова** на следећој адреси: **Агенција за лиценцирање стечајних управника, Теразије бр 23, Београд, III спрат, сала 301.**

**Регистрација учесника** почиње **два сата** пре почетка јавног надметања а завршава се **10 минута** пре почетка јавног надметања, односно у периоду од **09:00** до **10:50** часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порези, трошкови овере купопродајног уговора и сви други овде непоменути трошкови који произилазе из закљученог купопродајног уговора, укључујући и порез на пренос апсолутних права, у целости падају на терет купца.

Напомена: Није дозвољено достављање оригинала банкарске гаранције вршити пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.

Oвлашћено лице: Повереник Станислав Здравковић, контакт тел: 064/181-56-54.